મારો મોટો દીકરો શહેરમાંથી અલકાપુરી વિસ્તારમાં આવેલ. અમારે બંગલે રિક્ષામાં આવતો હતો. રિક્ષાવાળાએ એક છોકરીને વચ્ચેથી બેસાડી. પૈસા ચૂકવતાં દીકરાએ પેલી છોકરીની વાત કરી તો રિક્ષાવાળો કહે : ‘જુઓ સાહેબ ! એ ગરીબ છોકરીને હું ઓળખું છું….’ પછી ગજવામાંથી નોટોનો થોકડો કાઢીને કહે : ‘જુઓ, ભગવાનની કૃપાથી મને ચારસો રૂપિયા મળી ગયા છે. તમો નહીં આપો તો પણ ચાલશે.’ કોઈ ઝઘડો નહીં, કોઈ દલીલ નહીં, મારા દીકરાએ એણે માગી તે રકમ આપી દીધી.